НИКОЛА Б. ПОПОВИЋ

А

кадемик проф. др Никола Б. Поповић ро­ђен је 19. де­цембра 1939. у Купресу. Дру­­ги свјетски рат провео је као из­бјег­лица у Бео­гра­­ду и Свилајнцу. Основну школу и гим­назију зав­ршио је у Бугојну, а студије историје на Фило­зоф­­ском фа­кул­тету у Београду, 1963. годи­не. На ис­­том факул­тету 1966. одбранио је маги­стар­­ски рад *Југо*­*сло*­*вен*­*ска централна ко­му­нис­тич­ка орга*­*ни*­*за*­*ција у Ру*­*си­ји 1918–1921*, а 1975. и док­тор­­­ску ди­­сер­тацију *Од­но*­­*си Србије и Русије у Прв­ом свет*­*ском рату*.

У Институту за савремену историју у Београду ра­дио је од 1. августа 1973. до пензионисања, 5. мар­та 2005. године. У Ин­сти­ту­ту је биран у научна звања: научни са­рад­ник (доцент, 1976) виши научни сарадник (ванредни професор, 1978), на­уч­ни сарадник (редовни професор, 1988). Директор Ин­сти­тута за савремену исто­рију био је од маја 2000. до јуна 2004. године. Био је пот­предсједник Дру­штва историчара Србије (1976–1978) и члан Прог­рам­ског савјета Из­да­вачког предузећа „Нолит” у Београду, глав­­ни и одговорни уредник часописа „Исто­рија 20. века” (1983–1988) и пред­сједник Управног одбора Архива Србије у Београду (1994–2003).

Један је од иницијатора и организатора Удружења Срба из Бо­сне и Херце­говине у Србији. Предсједавао је Оснивачкој скуп­шти­ни Удружења, 31. мар­та 1991, када је изабран за ге­не­ралног секретара. На тој дужности био је до децембра 1994, а по­том је био пот­предсједник до гашења Удружења. Та­ко­ђе, био је генерални секретар Конг­ресног одбора Другог конгреса срп­ских ин­телектуалаца, одржаног у Бео­граду априла 1994. године.

Маја 1996. изабран је за редовног професора (Општа савремена ис­­то­рија) на Филозофском факултету у Бањој Луци, гдје је радио до но­­вем­бра 2008. године.

За дописног члана Академије наука и умјетности Ре­пуб­­лике Српске, из­ван радног састава, биран је 5. септембра 2008, а за редовног члана изван рад­­­ног састава изабран је 4. децембра 2015. године. Био је члан више рад­них ти­јела Академије, а од 18. октобра 2011. директор је Института за историју.

Објавио је око 280 библиографских јединица из националне и опште исто­рије, рецензирао 52 књиге и учествовао у раду око 60 научних скупова у земљи и ино­странству. Био је на студијским боравцима у Паризу (1974), Лон­дону (1978), Москви и Лењинграду (око 25 пута у периоду 1971–2003).

Објавио је или приредио сљедеће књиге, студије, чланке: *Односи Србије и Русије у Прв­ом светском рату*, Београд 1977; *Југословенски добровољци у Русији 1914–1918*. (зборник докумената), Београд 1977; *Jugosloveni u Okto*­*barskoj revoluciji* (zbornik sećanja), Beograd 1977; *Аntanta i srpsko-bugarski odnosi u Prvom svetskom ratu*, Jugoslоvensko-bugarski odnosi u XX veku 1, Beo­grad 1979, 101–124; *Југословенски добровољци, 1914–1918*. (зборник до­ку­мената), Београд 1980; *Jugoslovensko-sovjetski odnosi u Drugom svetskom ratu*, Beograd 1988; *Србија и царска Русија*, Београд 1994; *Ruska ideja*, Istorija 20 veka, Beograd 1994, 7–18; *Differences between War Aims of the Entente and Ser*­*bia in First World War*, WWI and the XX Century, Moscow 1995, 210–213; *Ne­do­umice o Staljinovoj politici uoči Drugog svetskog rata*,Istorija 20. veka, Beo­grad 1997, 37–62; *Подударност интереса Русије и Србије (1878–1914)*, Ру­ска политика на Балкану, Београд 1999, 17–37; *Срби у Првом светском ра*­*ту*, Нови Сад 2000; *Српски национални програм* (документи, мишљења), Београд 2000; *Da li je Hladni rat završen 1989*, Jugoslavija i svet, Beograd 2000, 211–219; *Српске теме, руске теме*, Бања Лука – Београд 2004; *Срби у гра*­*ђанском рату у Русији 1918–1921*, Београд 2005; *Slom SSSR-а*, Pravo i društvo (Beograd 2011) 119–127; *Silom na Bosnu*, Pravo i društvo (Beograd 2011) 9–27; *The serbs in the World War I 1914–1918*, Belgrade 2012; *Европски рат 1914*, Београд 2014; *Србија и руска револуција 1917–1918*, Београд 2014; *Тријумф идеје националне државе*,Београд 2018. Поред наведеног, у ко­аутор­ству је објавио шест томова исто­ријских докумената.

У новије вријеме ангажован је и у радним тијелима Српске ака­де­ми­је наука и уметности у Београду: од 2009. године члан је Комисије за ис­то­рију Србије и Русије; од 2009. члан је Уређивачког одбора Збор­ни­ка за историју БиХ, који издаје САНУ; од 2010. члан је Одбора за историју XX века.